**Obrazloženje I. izmjena i dopuna Proračuna Općine Gradec za 2023. godinu**

1. **UVOD**

I.Izmjene i dopune Proračuna Općine Gradec za 2023. godinu izrađene su u skladu sa Zakonom o proračunu (''Narodne novine'' broj 144/21) i pratećim podzakonskim propisima: Pravilnikom o proračunskim klasifikacijama (NN 26/10, 120/12 i 1/20) i Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20), kao i sukladno Zakonu o financiranju jedinica lokalne i područne (regionalne) samouprave (NN 127/17 i 138/20) te drugim propisima koji uređuju proračunsko planiranje.

U skladu s dosadašnjim ostvarenjem prihoda i rashoda proračuna, planiranim realizacijama započetih projekata te iskazanih novih potreba planirane su I. izmjene i dopune Proračuna kojima će se izvršiti usklađenje na prihodovnoj i rashodovnoj strani Proračuna. Ovim I. izmjenama i dopunama Proračuna Općine Gradec za 2023. godinu planirano je povećanje prihoda i primitaka za 250.300,00 EUR te povećanje rashoda i izdataka za 250.300,00 EUR u odnosu na tekući plan. Nakon ovih izmjena prihodi i primici iznose 2.602.300,00 EUR, a uz planirane prihode i primitke u 2023. godini koristiti će se još i preneseni višak prihoda u iznosu od 510.000,00 EUR, dok rashodi i izdaci 2023. godine iznose 3.053.800,00 EUR.

I.Izmjenama i dopunama proračuna planirana su sredstva za realizaciju novog kapitalnog projekta K100001 : Izgradnja, asfaltiranje i realizacija nerazvrstanih cesta, Asfaltiranje ceste spoj Gornji Repinec-Ravenski Novaki u iznosu 71.000,00 EUR i K100001: Izgradnja dionica javne vodoopskrbe za naselja koja nisu u obuhvatu RVS-Zagreb istok, Izgradnja vodovoda u naseljima Općine Gradec u iznosu 100.000,00 EUR.

Uz navedeno izvršeno je nekoliko korekcija na strani prihoda i rashoda koje nisu bile poznate u trenutku izrade prijedloga Proračuna za 2023. godinu.

**OPĆI DIO**

**PRIHODI I PRIMICI**

**Ukupni prihodi i primici Općine Gradec za 2023. godinu planirani su u iznosu od 2.352.000,00 eura, a I. Izmjenama i dopunama Proračuna povećavaju se za 250.300,00 eura te je novi iznos 2.602.300,00 eura.**

**Prihodi od poslovanja**

Prihodi od poslovanja Općine Gradec za 2023. godinu planirani su u iznosu od 2.345.000,00 eura, a I. Izmjenama se planirano je povećenje od 250.300,00 eura:

1. U Prihode od poreza uključeni su porez i prirez na dohodak, porezi na imovinu i porezi na robu i usluge. Ovim izmjenama ukupni prihodi od poreza se povećavaju za 160.000,00 eura te iznose 722.000,00 eura.
2. Pomoći iz inozemstva i od subjekata unutar općeg proračuna planirane u iznosu od 1.508.000,00 što je u odnosu na tekući plan povećanje za 52.000,00 eura.
3. Prihodi od imovine -nije bilo promjena.
4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 193.000,00 eura, što je u odnosu na tekući plan povećanje za 14.000,00 eura.
5. Prihodi od prodaje proizvoda i robe te pruženih usluga i prihodi od donacija planirani u iznosu od 104.300,00 eura, što je u odnosu na tekući plan povećanje za 14.000,00 eura.
6. Kazne, upravne mjere i ostali prihodi-nije bilo promjena.

**Prihodi od prodaje nefinancijske imovine**

Prihodi od prodaje nefinancijske imovine-nije bilo promjena.

**Vlastiti izvori višak/manjak prihoda-nije bilo promjena.**

**OPĆI DIO**

**RASHODI I IZDACI – po ekonomskoj klasifikaciji**

**Rashodi za zaposlene**

Planiraju se u iznosu od 338.600,00 eura, odnosno povećavaju se za 5.000,00 eura.

**Materijalni rashodi**

Planiraju se u iznosu od 854.700,00 eura, odnosno povećavaju se za 71.800,00 eura.

**Financijski rashodi**

Nema promjena.

**Subvencije**

Planiraju se u iznosu od 18.000,00 eura, odnosno povećavaju se za 7.000,00 eura.

**Pomoći dane u inozemstvo i unutar općeg proračuna**

Planiraju se u iznosu od 1.000,00 eura, odnosno smanjuju se za 3.000,00 eura.

**Naknade građanim i kućanstvima**

Nema promjena.

**Ostali rashodi**

Planiraju se u iznosu od 123.500,00 eura, odnosno povećavaju se za 18.500,00 eura.

**Rashodi za nabavu proizvedene dugotrajne imovine**

Planiraju se u iznosu od 1.449.000,00 eura, odnosno povećavaju se za 151.000,00 eura.

**Rashodi za dodatna ulaganja na nefinancijskoj imovini**

Nema promjena.

**Izdaci za otplatu glavnice primljenih kredita i zajmova**

Nema promjena.

**POSEBNI DIO PRORAČUNA**

Posebnim dijelom proračuna raspoređuju se rashodi i izdaci po razdjelima, glavama, proračunskim korisnicima, programima, projektima i aktivnostima, po funkcijskoj i ekonomskoj klasifikaciji te izvorima financiranja. Detaljnije izmjene aktivnosti i projekata vidljive su Posebnom dijelu proračuna , kao i u programima građenja i održavanja komunalne infrastrukture te javnih potreba u obrazovanju, sportu, kulturi, socijali, koji se također izmjenjuju i dopunjuju u skladu s ovim Izmjenama i dopunama Proračuna.

U okviru posebnog dijela rashodi i izdaci od 3.053.800,00 € raspoređuju se kroz dva razdjela:

1. 001 – Predstavnička i izvršna tijela – 100.000,00 €
2. 002 – Jedinstveni upravni odjel – 2.953.800,00 €

Ovim I. Izmjenama i dopunama Proračuna mijenja se isključivo plan za tekuću proračunsku godinu.